Ministru kabineta rīkojuma projekta

**“Par valstij piekrītošo nekustamo īpašumu nodošanu pašvaldību īpašumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valstij piekrītošo nekustamo īpašumu nodošanu pašvaldību īpašumā” (turpmāk – Rīkojuma projekts)mērķis ir nodot valstij piekrītošus nekustamos īpašumus pašvaldībām īpašumā Publiskas personas mantas atsavināšanas likumā (turpmāk - Atsavināšanas likums) noteiktajā kārtībā.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 42. panta pirmā daļa, 42.1pants, 43. pants un 45. panta pirmā daļa un likuma „Par pašvaldībām” 15.panta pirmās daļas 9.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem**Civillikuma 416.panta pirmā daļā noteikts, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij. 1) Rīgas apgabaltiesas zvērināta notāre Anita Elksne 2019.gada 19.martā taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.4090, ar kuru par bezmantinieka mantu atzīts dzīvokļa īpašums (kadastra Nr.0100 907 0577) **Nr.101** **Lidoņu ielā 9, Rīgā** (turpmāk –Dzīvoklis Nr.1). Saskaņā ar Nekustamā īpašuma valsts kadastra informācijas sistēmā reģistrētiem datiem Dzīvokļa Nr.1 sastāvā ietilpst dzīvojamo telpu grupa un 7/1000 kopīpašuma domājamās daļas no dzīvojamās mājas (būves kadastra apzīmējums 0100 077 0087 001).Atbilstoši Valsts zemes dienesta Nekustamā īpašuma valsts kadastra sistēmas datiem dzīvojamā māja (būves kadastra apzīmējums 0100 077 0087 001) atrodas uz Rīgas pilsētas pašvaldībai piederošām zemes vienībām (zemes vienību kadastra apzīmējumi 0100 077 2096, 0100 077 0087) Lidoņu ielā 9, Rīgā, un fiziskai personai piederošas zemes vienības (zemes vienības kadastra apzīmējums 0100 077 0082) Stūres ielā 6, Rīgā.Mantojuma atstājējas īpašuma tiesības uz Dzīvokli Nr.1 zemesgrāmatā ir nostiprinātas. Rīgas pilsētas zemesgrāmatas nodalījuma Nr.100000089911-101 II daļas 2.iedaļā ierakstīta atzīme, ka Dzīvoklis Nr.1 ir bezmantinieka manta, kas piekritīga valstij.Mantojuma lietā iesniegta kreditora Rīgas pilsētas pašvaldības pretenzija 67.46 *euro* apmērā un Jaunjelgavas novada pašvaldības pretenzija 24.11 *euro* apmērā. Atbilstoši Notariāta likuma 306.pantā noteiktajam, ja notariālajā aktā par mantojuma lietas izbeigšanu ir norādītas kreditoru pretenzijas, zvērināts notārs pēc akta par mantojuma lietas izbeigšanu taisīšanas nosūta notariālo aktu grāmatas izrakstu tam zvērinātam tiesu izpildītājam, kura amata vietas noteiktajās robežās (iecirknī) ir mantojumā ietilpstošās mantas atrašanās vieta.Ministru kabineta 2013.gada 2.jūlija noteikumu Nr.364 „Noteikumi par zvērināta tiesu izpildītāja rīcību ar bezmantinieku mantu” (turpmāk – Noteikumi Nr.364) 14.punktā un 14.2. apakšpunktā noteikts, ja divu nedēļu laikā pēc šo noteikumu [12.punktā](http://likumi.lv/doc.php?id=258429#p12) minētā uzaicinājuma nosūtīšanas neviena no šo noteikumu [12.punktā](http://likumi.lv/doc.php?id=258429#p12) minētajām personām nepiesakās paturēt nekustamo īpašumu sev [..], kā arī šo noteikumu [8.](http://m.likumi.lv/doc.php?id=258429#p8) un [49.punktā](http://m.likumi.lv/doc.php?id=258429#p49) minētajos gadījumos, zvērināts tiesu izpildītājs ar pieņemšanas un nodošanas aktu nodod valsts akciju sabiedrības “Privatizācijas aģentūra” (no 2019.gada 23.augusta akciju sabiedrība “Publisko aktīvu pārvaldītājs Possessor”) (turpmāk – Possessor) valdījumā – nekustamo īpašumu, kurš sastāv no dzīvojamās mājas, dzīvokļa īpašuma vai kopīpašuma daļas kopīpašumā esošajās viendzīvokļa dzīvojamās mājās, dzīvokļu īpašumos un dzīvojamās mājās. Atbilstoši Rīgas apgabaltiesas (iecirknis Nr.80) zvērinātas tiesu izpildītājas Baibas Baltās 2019.gada 4.jūlija paziņojumā Nr.07627 /080/2019-NOS minētajam izpildu lietā minēto kreditoru prasījumi ir pilnībā apmierināti un Dzīvoklis Nr.1 ir nododams Possessor valdījumā.Ievērojot to, ka noteiktajā termiņā un kārtībā neviens no Notariālajā aktā minētajiem kreditoriem nav izmantojis Noteikumos Nr.364 noteiktās pirmtiesības, Rīgas apgabaltiesas (iecirknis Nr.80) zvērināta tiesu izpildītāja Baiba Baltā ar 2019.gada 25.jūlija nodošanas un pieņemšanas aktu nodeva Possessor valdījumā Dzīvokli Nr.1. Publiskas personas mantas atsavināšanas likuma 45.panta pirmajā daļā noteikts, ka palīdzības sniegšanai dzīvokļa jautājumu risināšanā likumā "Par palīdzību dzīvokļa jautājumu risināšanā" noteiktajos gadījumos valsts dzīvojamo māju, kā arī valstij piederošu dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma [42.panta](https://likumi.lv/doc.php?id=68490#p42) nosacījumiem.Rīgas pilsētas dome ar 2019.gada 25.septembra lēmumu Nr.2618 (protokols Nr.64, 68.§) nolēma pārņemt pašvaldības īpašumā Dzīvokli Nr.1.Nostiprinot īpašuma tiesības uz nekustamo īpašumu Lidoņu ielā 9-101, Rīgā (kadastra Nr.0100 907 0577), Rīgas dome atradīsies piespiedu nomas attiecībās ar fizisku personu, kā rezultātā radīsies pienākums maksāt fiziskai personai piespiedu nomas maksu. Izveidosies piespiedu dalītā īpašuma tiesiskās attiecības starp Rīgas pilsētas pašvaldību un fizisku personu, kā rezultātā Rīgas domei būs pienākums maksāt piespiedu nomas maksu fiziskai personai.2) Zemgales apgabaltiesas zvērināta notāre Ilze Popele 2018.gada 8.oktobrī taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.4039, ar kuru par bezmantinieka mantu atzīts dzīvokļa īpašums (kadastra Nr.4646 900 0154) **Nr.28** **Priežu** **ielā 22, Gardenē, Auru pagastā, Dobeles novadā** (turpmāk –Dzīvoklis Nr.2). Saskaņā ar Nekustamā īpašuma valsts kadastra informācijas sistēmā reģistrētiem datiem Dzīvokļa Nr.2 sastāvā ietilpst dzīvojamo telpu grupa un 577/26051 kopīpašuma domājamās daļas no dzīvojamās mājas (būves kadastra apzīmējums 4646 001 0050 001) un zemes vienības (zemes vienības kadastra apzīmējums 4646 001 0050).Mantojuma atstājēja īpašuma tiesības uz Dzīvokli Nr.2 nostiprinātas zemesgrāmatā. Auru pagasta zemesgrāmatas nodalījuma Nr.100000001155-28 II daļas 2.iedaļā ierakstīta atzīme, ka Dzīvoklis Nr.2 ir bezmantinieka manta, kas piekritīga valstij.Mantojuma lietā iesniegta kreditoru Dobeles novada pašvaldības pretenzija 91.76 *euro* apmērā*,* sabiedrības ar ierobežotu atbildību “Dobeles namsaimnieks” pretenzija 2347.47 *euro* apmērā un akciju sabiedrības “Swedbank” pretenzija 432.20 *euro* apmērā*.* Atbilstoši Zemgales apgabaltiesas (iecirknis Nr.106) zvērinātas tiesu izpildītājas Andželas Klaģes 2019.gada 4.jūnija paziņojumā Nr.09107/106/2019-NOS minētajam kreditori neizmantoja tiesības paturēt Dzīvokli Nr.2 par īpašumam noteikto kadastrālo vērtību.Ievērojot to, ka noteiktajā termiņā un kārtībā neviens no Notariālajā aktā minētajiem kreditoriem nav izmantojis Noteikumos Nr.364 noteiktās pirmtiesības, Zemgales apgabaltiesas (iecirknis Nr.106) zvērināta tiesu izpildītāja Andžela Klaģe ar 2019.gada 2.augusta nodošanas un pārņemšanas aktu nodeva Possessor valdījumā Dzīvokli Nr.2. Ministru kabineta noteikumu Nr.364 sākotnējās ietekmes novērtējuma ziņojumā minēts, ka “kreditori, kuri nav izrādījuši interesi par izsoles rīkošanu, kā arī nav informējuši par vēlmi paturēt nekustamo īpašumu, zaudē iespēju atgūt savā prasījumā norādīto naudas summu”. 2015. gada 3. decembrī spēkā stājās likums “Grozījumi Civillikumā”, kurā vienlaikus iekļauts grozījums Civillikuma 416. pantā, paredzot pantu papildināt ar septīto daļu, nosakot, ka ierakstot zemesgrāmatā īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās parādu saistības, apgrūtinājumi un aizlieguma atzīmes. Grozījumi veikti ar mērķi nodrošināt to, ka nekustamais īpašums, kas atzīts par bezmantinieka mantu, pāriet valsts īpašumā brīvs no parādu saistībām, apgrūtinājumiem un aizlieguma atzīmēm, kas uz šo nekustamo īpašumu reģistrētas pirms tas tika atzīts par bezmantinieka mantu. Dobeles novada pašvaldība ar 2019.gada 26.septembra lēmumu (protokols Nr.220/10) nolēma pārņemt pašvaldības īpašumā Dzīvokli Nr.2.Likuma „Par pašvaldībām” 21.panta pirmās daļas 17.punktā noteiktas pašvaldības tiesības izlemt jautājumu par valstij piekrītošās mantas pārņemšanu pašvaldības īpašumā. Rīkojuma projekts paredz, ka Possessor, ievērojot Atsavināšanas likuma 42.panta pirmo daļu, 42.1 , 45.panta pirmo daļu un 43.pantu, nodod:1) Rīgas pilsētas pašvaldībai dzīvokļa īpašumu Nr.101 Lidoņu ielā 9, Rīgā;2) Dobeles novada pašvaldībai dzīvokļa īpašumu Nr.28 Priežu ielā 22, Gardenē, Auru pagastā, Dobeles novadā. Vienlaikus Rīkojuma projekts paredz, ka pašvaldībām, nostiprinot zemesgrāmatā īpašuma tiesības uz minētajiem valstij piekrītošajiem nekustamajiem īpašumiem:1) jānorāda, ka īpašuma tiesības nostiprinātas uz laiku, kamēr pašvaldības nodrošina pašvaldību autonomās funkcijas īstenošanu – palīdzības sniegšanu iedzīvotājiem dzīvokļa jautājumu risināšanai;2) jāieraksta atzīmi par aizliegumu atsavināt nekustamos īpašumus un apgrūtināt tos ar hipotēku;3) jāieraksta nekustamos īpašumus zemesgrāmatā uz valsts vārda vienlaikus ar pašvaldību īpašuma tiesību nostiprināšanu.Minēto aizliegumu apgrūtināt nekustamos īpašumus ar hipotēku nepiemēro, ja dzīvokļu īpašumi tiek ieķīlāti par labu valstij (Valsts kases personā), lai saņemtu Eiropas Savienības fondu atbalstu. Rīkojuma projekts paredz pilnvarot Rīgas pilsētas un Dobeles novada pašvaldības parakstīt nostiprinājuma lūgumus par īpašuma tiesību nostiprināšanu valstij uz minētiem dzīvokļu īpašumiem. Dzīvokļu īpašumi nav izīrēti. Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109. „Kārtība, kādā atsavināma publiskās personas manta” 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā. Ņemot vērā to, ka nekustamie īpašumi tika nodoti valdījumā Possessor saskaņā ar Noteikumu Nr. 364 14.2.apakšpunktu, ievērojot Civillikuma 416.panta septītajā daļā noteikto, īpašuma tiesības nostiprināmas zemesgrāmatā uz valsts vārda Possessor personā, vienlaikus ar Pašvaldības īpašuma tiesību nostiprināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Rīgas pilsētas pašvaldība un Dobeles novalda pašvaldība, Ekonomikas ministrija un Possessor. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz Rīgas un Dobeles novada pašvaldībām, kā arī to administratīvajā teritorijā esošajiem iedzīvotājiem, kuriem nepieciešama palīdzība dzīvokļa jautājumu risināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |
|  |  |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  Nav precīzi aprēķināms  |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  Nav precīzi aprēķināms  |  0 |  0 |  0 |  0 |  0 |
| 3. Finansiālā ietekme |  0 | Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 | 0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  Nav precīzi aprēķināms  |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | Nav precīzi aprēķināms  | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  Nav precīzi aprēķināms  |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektā minēto valstij piekrītošos nekustamos īpašumus valsts pašvaldībām nodos bez maksas.Projekta ietekme uz valsts budžetu nav paredzēta un ar nekustamo īpašumu īpašnieku maiņu saistītie izdevumi tiks segti no pašvaldību līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Possessor un attiecīgo administratīvo teritoriju pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Attiecīgo administratīvo teritoriju pašvaldības veiks savas funkcijas, kas noteiktas normatīvajos aktos. Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs J. Vitenbergs**

**Vīza:**

**Valsts sekretārs E. Valantis**

Ozoliņa, 67021390

Ludmila.Ozolina@possessor.gov.lv

Tipāns, 67013245

Karlis.Tipans@em.gov.lv